ആഗോളതലത്തില് കൊവിഡ് കുറയുന്നു ജനീവ: കൊവിഡ് പ്രതിവാര കേസുകളും മരണവും ആഗോളതലത്തില് കുറഞ്ഞു വരികയാണെന്നു ലോകാരോഗ്യ സംഘടന. തെക്കുകിഴക്ക് ഏഷ്യയില് രോഗബാധ ഗണ്യമായി കുറയുന്നുണ്ട്. സെപ്റ്റംബര് 20 മുതല് 26 വരെയുള്ള ദിവസങ്ങളില് ലോകത്തു മൊത്തം പുതുതായി സ്ഥിരീകരിച്ചത് 33 ലക്ഷം കേസുകളാണ്. ഇക്കാലയളവിലെ 55,000 മരണവും കൊവിഡ് മൂലമെന്നു കണ്ടെത്തി. മുന് ആഴ്ചയുമായുള്ള താരതമ്യത്തില് കേസുകളും മരണവും 10 ശതമാനം കുറവാണ്. കിഴക്കന് മെഡിറ്ററേനിയന് മേഖലയിലാണ് ഏറ്റവും കുറവ് 17 ശതമാനം. പശ്ചിമ പസഫിക്കില് 15 ശതമാനം കേസുകള് കുറഞ്ഞു. അമെരിക്കന് മേഖലയില് 14, ആഫ്രിക്കന് മേഖലയില് 12, ദക്ഷിണ പൂര്വ ഏഷ്യയില് 10 ശതമാനം വീതമാണ് പ്രതിവാര കേസുകള് കുറഞ്ഞിരിക്കുന്നത്. യൂറോപ്പില് മുന്വാരത്തിന് സമാനമാണ് ഈ വാരവും. യൂറോപ്പിലൊഴികെ മറ്റെല്ലാ മേഖലയിലും മരണം 15 ശതമാനത്തിലേറെ കുറഞ്ഞിട്ടുണ്ടെന്നും ലോകാരോഗ്യ സംഘടന.